****

**รายงานการประชุมเกษตรอำเภอ สำนักงานเกษตรจังหวัดแพร่ (Monthly Meeting : MM)**

**ครั้งที่ 5/2565 ประจำเดือนกุมภาพันธ์ 2565**

**ณ ห้องประชุมพิรุณ 1 สำนักงานเกษตรจังหวัดแพร่**

**วันจันทร์ที่ 28 กุมภาพันธ์ 2565**

**\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าประชุม**

1. นายประภาส สานอูป เกษตรจังหวัดแพร่

2. นายสมเกียรติ ทะฤาษี หัวหน้ากลุ่มอารักขาพืช

3. นางอุมาวลี ใจเอื้อ หัวหน้ากลุ่มส่งเสริมและพัฒนาเกษตรกร

4. นางพนัชกร จันทร์ทวี หัวหน้ากลุ่มยุทธศาสตร์และสารสนเทศ

5. นางสาวกรณ์สิรี อภิสิริรัชฎ์ หัวหน้ากลุ่มส่งเสริมและพัฒนาการผลิต

6. นางกัญจนา สอนอุ่น หัวหน้าฝ่ายบริหารทั่วไป

7. นายเรืองกิตต์ พันธุ์เลิศเมธี เกษตรอำเภอเมืองแพร่

8. นายศุภมิตร อินต๊ะ เกษตรอำเภอเด่นชัย

9. นายภูเบศ สิริธราพงศ์ เกษตรอำเภอร้องกวาง

10. นางหนึ่งฤทัย กองนำ เกษตรอำเภอสูงเม่น

11. นายสำรวย ปัทม์ธรรม เกษตรอำเภอสอง

12. นายธเนศพล วงศ์เจริญ เกษตรอำเภอหนองม่วงไข่

13. นางจรรฎา ดีปาละ เกษตรอำเภอลอง

14. นางสาวนงเยาว์ แก้ววิเศษ นักวิชาการส่งเสริมการเกษตรชำนาญการ   
 รักษาราชการแทนเกษตรอำเภอวังชิ้น

**ผู้เข้าร่วมประชุม**

1. นางลัดดาวัลย์ พรวญหาญ นักวิชาการส่งเสริมการเกษตรชำนาญการ

2. นายตุลย์ แก่นหอม นักวิชาการส่งเสริมการเกษตรชำนาญการ

3. นางสาวอัจฉราวรรณ สันป่าเป้า นักวิชาการส่งเสริมการเกษตรปฏิบัติการ

4. นางสาวจิรสุดา ปัญญาไศย นักวิชาการส่งเสริมการเกษตรปฏิบัติการ

5. นางสาวแพงมณี ขัดนันตา นักวิชาการส่งเสริมการเกษตรปฏิบัติการ

6. นางขวัญณภัทร กาศวิเศษ เจ้าพนักงานธุรการชำนาญงาน

7. นางสาวศุภลักษณ์ สำเภา เจ้าพนักงานธุรการชำนาญงาน

**เริ่มประชุมเวลา 13.30 น.**

**ระเบียบวาระที่ 1 วาระประธานแจ้งให้ทราบ** นายประภาส สานอูป เกษตรจังหวัดแพร่ แจ้งวาระดังนี้

**1.1 งานกรมส่งเสริมการเกษตร**

ไม่มี

**1.2 งานส่งเสริมการเกษตรภาคเหนือ**

1.2.1 การเร่งรัดการเบิกจ่ายงบประมาณ จังหวัดแพร่ มีผลการเบิกจ่ายอยู่ลำดับที่ 10 ของสำนักงานเกษตรจังหวัดภาคเหนือ เขต 6 จึงขอให้เร่งรัดการเบิกจ่ายงบประมาณให้เป็นไปตามแผนการดำเนินงาน ก่อนสิ้นสุดไตรมาสที่ 2

1.2.2 การจัดลำดับเว็ปไซต์หน่วยงาน โดยสำนักงานส่งเสริมและพัฒนาการเกษตรที่ 6 จังหวัดเชียงใหม่ จะจัดลำดับเว็ปไซต์ของหน่วยงานตามการประชาสัมพันธ์ เป็นระดับ A B C D   
เพื่อประกอบการประเมินผล

1.2.3 การอบรมพัฒนาบุคลากร นักส่งเสริมการเกษตรมืออาชีพ สำนักงานส่งเสริมและพัฒนาการเกษตรที่ 6 จังหวัดเชียงใหม่ กำหนดเป้าหมายจำนวน 50 ราย มีการส่งรายชื่อผู้สมัครเข้ารับการอบรมจำนวนมาก ซึ่ง สสก.6 จังหวัดเชียงใหม่จะดำเนินการคัดเลือกอีกครั้ง

**1.3 เรื่องจากการประชุมหัวหน้าส่วนราชการจังหวัดแพร่**

ตามที่เกษตรจังหวัดแพร่ ได้เข้าร่วมการประชุมกรมการจังหวัดแพร่ หัวหน้าส่วนราชการและหน่วยงานที่เกี่ยวข้อง ครั้งที่ 2/2565 เมื่อวันที่ 28 กุมภาพันธ์ 2565 เวลา 09.30 น. จังหวัดแพร่ มีวาระสำคัญแจ้งในที่ประชุมฯ ดังนี้

**(1) หัวหน้าส่วนราชการ/หน่วยงาน ที่ย้ายมาดำรงตำแหน่งใหม่/ย้ายไปดำรงตำแหน่งในจังหวัดอื่น**

**ย้ายมาดำรงตำแหน่งใหม่**

**- นางสาวนิติยา พงษ์พานิช**

ตำแหน่งเดิม : ผู้ตรวจราชการกรมการปกครอง

ดำรงตำแหน่ง : รองผู้ว่าราชการจังหวัดแพร่

**- นางวิไลวรรณ บุดาสา**

ตำแหน่งเดิม : หัวหน้าสำนักงานจังหวัดตราด

ดำรงตำแหน่ง : หัวหน้าสำนักงานจังหวัดแพร่

**- นางสาวอังศุมาลิน ฉัตรสุวรรณวารี**

ตำแหน่งเดิม : นักวิเคราะห์นโยบายและแผนชำนาญการพิเศษ กลุ่มนโยบายแผนงาน สำนักงานอุตสาหกรรมจังหวัดชลบุรี

ดำรงตำแหน่ง : อุตสาหกรรมจังหวัดแพร่

**(2) ความคืบหน้าในการก่อสร้างศูนย์ราชการจังหวัดแพร่**

- แผนงานเดือนกุมภาพันธ์ 2565 ร้อยละ 15.57 - ผลงาน ร้อยละ 1.37

**(3) ผลการขับเคลื่อนตัวชี้วัดสำคัญ ประจำปีงบประมาณ พ.ศ.2565 จังหวัดแพร่**

- ตัวชี้วัดที่เกี่ยวข้องกับสำนักงานเกษตรจังหวัดแพร่ คือแปลงใหญ่ ซึ่งดำเนินการแล้ว ร้อยละ 100

**มติที่ประชุม** รับทราบ

**ระเบียบวาระที่ 2 วาระรับรองรายงานการประชุมเกษตรอำเภอ (MM) ครั้งที่ 4/2565 ประจำเดือนมกราคม 2565 เมื่อวันที่ 28 มกราคม 2565 ตามเอกสารแนบ 1 หน้าที่ 14 - 35**

กลุ่มส่งเสริมและพัฒนาการผลิต แจ้งเพิ่มเติมเรื่องการจัดทำเอกสารประกอบการเบิกจ่ายงบประมาณโครงการฯ ในรายงานการประชุมเดือน มกราคม 2565

**มติที่ประชุม** แก้ไขรายงานการประชุม เดือนมกราคม 2565

**ระเบียบวาระที่ 3 วาระสืบเนื่อง**

**3.1 ผลการเบิกจ่ายงบประมาณ ปี 2565** นางกัญจนา สอนอุ่น หัวหน้าฝ่ายบริหารทั่วไป แจ้งวาระ ดังนี้

งบประมาณปกติ (งบกรมส่งเสริมการเกษตร) ประจำปีงบประมาณ พ.ศ. 2565 ทางระบบสารสนเทศกองคลัง ณ วันที่ 28 กุมภาพันธ์ 2565 ได้รับการจัดสรรงบประมาณ 6,982,399 บาท ผลการเบิกจ่าย 5,092,858.38 บาท คิดเป็นร้อยละ 72.94

**มติที่ประชุม** รับทราบ

**3.2 แนบภาพถ่ายประกอบเอกสารเบิกจ่ายเงินค่าวัสดุ** นางสาวกรณ์สิรี อภิสิริรัชฎ์ หัวหน้ากลุ่มส่งเสริมและพัฒนาการผลิต แจ้งวาระ ดังนี้

ขอความร่วมมือให้สำนักงานเกษตรอำเภอทุกอำเภอ แจ้งเจ้าหน้าที่ส่งเสริมการเกษตรและเจ้าหน้าที่ธุรการ ได้แนบภาพถ่ายประกอบเอกสารเบิกจ่ายเงินค่าวัสดุสำนักงาน วัสดุฝึกอบรม วัสดุการเกษตร วัสดุจัดทำแปลง วัสดุคอมพิวเตอร์ ด้วย เพื่อให้เอกสารการเบิกจ่ายมีความสมบูรณ์ หากมีการเข้าตรวจสอบจากหน่วยตรวจสอบจะใช้เป็นหลักฐานประกอบ ไม่ต้องไปสืบค้นในภายหลัง

**มติที่ประชุม** รับทราบ

**ระเบียบวาระที่ 4 วาระเพื่อทราบ**

**4.1 ฝ่ายบริหารงานทั่วไป** นางกัญจนา สอนอุ่น หัวหน้าฝ่ายบริหารทั่วไป แจ้งวาระ ดังนี้

**4.1.1 คำสั่งกรมส่งเสริมการเกษตร ที่ 301/2565** ลงวันที่ 18 กุมภาพันธ์ 2565   
ย้ายข้าราชการระดับผู้บริหาร (ชำนาญการพิเศษ) ที่เกี่ยวข้องกับจังหวัดแพร่ มี 5 ราย

1. นายศุภมิตร อินต๊ะ ตำแหน่งเกษตรอำเภอสูงเม่น ย้ายไปดำรงตำแหน่ง เกษตรอำเภอเด่นชัย

2. นางหนึ่งฤทัย กองนำ ตำแหน่งเกษตรอำเภอสอง ย้ายไปดำรงตำแหน่ง เกษตรอำเภอสูงเม่น

3. นายสำรวย ปัทม์ธรรม ตำแหน่งเกษตรอำเภอลอง ย้ายไปดำรงตำแหน่ง เกษตรอำเภอสอง

4. นางจรรฎา ดีปาละ ตำแหน่งนักวิชาการส่งเสริมการเกษตรชำนาญการพิเศษ สำนักงานเกษตรอำเภอลอง ตำแหน่งและส่วนราชการที่ย้าย ให้ดำรงตำแหน่งเกษตรอำเภอลอง สังกัดส่วนราชการเดิม

5. นายธเนศพล วงศ์เจริญ ตำแหน่งเกษตรอำเภอวังชิ้น ย้ายไปดำรงตำแหน่ง เกษตรอำเภอหนองม่วงไข่

**4.1.2 คำสั่งจังหวัดแพร่ ที่ 466/2565** ลงวันที่ 21 กุมภาพันธ์ 2565 ย้ายข้าราชการ  
ในตำแหน่งระดับผู้ปฏิบัติ ภายในจังหวัด จำนวน 4 ราย

1. นางสาวนิภาพร พิมเสน ตำแหน่งนักวิชาการส่งเสริมการเกษตรปฏิบัติการ กลุ่มอารักขาพืช สำนักงานเกษตรจังหวัดแพร่ ย้ายไปดำรงตำแหน่งนักวิชาการส่งเสริมการเกษตรปฏิบัติการ สำนักงานเกษตรอำเภอลอง จังหวัดแพร่

2. นางสาวปรียานุช ปิยะโกศล ตำแหน่งนักวิชาการส่งเสริมการเกษตรปฏิบัติการ สำนักงานเกษตรอำเภอลอง ย้ายไปดำรงตำแหน่งนักวิชาการส่งเสริมการเกษตรปฏิบัติการ กลุ่มอารักขาพืช สำนักงานเกษตรจังหวัดแพร่

3. นางสาวนิตยา อวดอ้าง ตำแหน่งเจ้าพนักงานธุรการชำนาญงาน สำนักงานเกษตรอำเภอลอง ย้ายไปดำรงตำแหน่งเจ้าพนักงานธุรการชำนาญงาน สำนักงานเกษตรอำเภอเด่นชัย จังหวัดแพร่

4. นางอภิชญา ตันแปง ตำแหน่งเจ้าพนักงานธุรการปฏิบัติงาน สำนักงานเกษตรอำเภอวังชิ้น ย้ายไปดำรงตำแหน่งเจ้าพนักงานธุรการปฏิบัติงาน สำนักงานเกษตรอำเภอลอง จังหวัดแพร่

**4.1.3 กรมส่งเสริมการเกษตร รับสมัครคัดเลือกข้าราชการให้เข้ารับการฝึกอบรมหลักสูตร นักบริหารส่งเสริมการเกษตร ระดับกลาง (นสก.) ประจำปี 2565**

รุ่นที่ 20 และ รุ่นที่ 21 รุ่นละ 100 คน รวม 200 คน ระยะเวลาการรับสมัครตั้งแต่วันที่ 11 – 28 กุมภาพันธ์ 2565 ตามประกาศ หลักเกณฑ์ และเงื่อนไข คุณสมบัติของผู้มีสิทธิ์สมัครเข้ารับการคัดเลือกที่ได้แจ้งเวียนกลุ่ม/ฝ่าย/อำเภอทุกอำเภอ ให้ทราบโดยทั่วกันแล้ว

จังหวัดแพร่ มีผู้ส่งเอกสารสมัครเข้ารับการฝึกอบรม จำนวน 3 ราย ได้แก่

1. นางสาวธัญชนก กาศสกุล สำนักงานเกษตรอำเภอเมืองแพร่

2. นางสาวอรุโณทัย ไวทยโยธิน สำนักงานเกษตรอำเภอเมืองแพร่

3. นางสาวนภลดา น้อยคำพวง สำนักงานเกษตรอำเภอเมืองแพร่

**4.1.4 หนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กรมบัญชีกลาง ด่วนที่สุด ที่ กค (กวจ) 0405.2/ว 119 ลงวันที่ 7 มีนาคม 2561 เรื่อง แนวทางการปฏิบัติในการดำเนินการจัดหาพัสดุที่เกี่ยวกับค่าใช้จ่ายในการบริหารงาน ค่าใช้จ่ายในการฝึกอบรม การจัดงาน และการประชุมของหน่วยงานของรัฐ** นางขวัญณภัทร กาศวิเศษ เจ้าพนักงานธุรการชำนาญงาน   
แจ้งวาระ ดังนี้

สืบเนื่องจากการสัมมนาสัมมนาเชิงปฏิบัติการ การเสริมสร้างศักยภาพเจ้าหน้าที่ด้านการเงินการคลัง บัญชี และพัสดุ ประจำปีงบประมาณ 2565 (ภูมิภาค) เมื่อวันที่ 22 - 24 กุมภาพันธ์ 2565 ซึ่งสำนักงานส่งเสริมและพัฒนาการเกษตรที่ 6 จังหวัดเชียงใหม่ เป็นหน่วยงานจัดสัมมนา โดยมีหัวหน้าฝ่ายบริหารทั่วไป และเจ้าหน้าที่ผู้ปฏิบัติงานด้านการเงิน การคลัง บัญชี และพัสดุ ระดับเขต จังหวัด อำเภอ 17 จังหวัดภายเหนือ และศูนย์ปฏิบัติการ 16 ศูนย์ เข้าร่วมสัมมนาฯ ผ่านระบบ Zoom Meeting โดยวิทยากรจากสำนักงานคลังเขต 5 จังหวัดเชียงใหม่ ได้การถ่ายทอดแนวทางการจัดซื้อจัดจ้างโดยวิธีเฉพาะเจาะจง และวิธี e-bidding การจัดจ้างปรับปรุงอาคารสำนักงาน การก่อสร้าง การจำหน่ายพัสดุ ข้อพึงระวังในการจัดซื้อ/จ้าง และปัญหาที่พบบ่อยในการจัดซื้อ/จ้าง การเบิกจ่ายค่าเช่าบ้าน การเบิกค่าใช้จ่ายในการเดินทางไปราชการ และการเบิกค่าใช้จ่ายในการอบรม/สัมมนา/ประชุม และแลกเปลี่ยนตอบประเด็นคำถามต่าง ๆ ที่สามารถนำความรู้ไปปฏิบัติได้จริงในพื้นที่

ได้มีประเด็นสอบถามจากเจ้าหน้าที่พัสดุของสำนักงานเกษตรอำเภอสอบถาม กรณี ตามหนังสือ คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กรมบัญชีกลาง ด่วนที่สุด   
ที่ กค (กวจ) 0405.2/ว 119 ลงวันที่ 7 มีนาคม 2561 เรื่อง แนวทางการปฏิบัติในการดำเนินการจัดหาพัสดุที่เกี่ยวกับค่าใช้จ่ายในการบริหารงาน ค่าใช้จ่ายในการฝึกอบรม การจัดงาน และการประชุมของหน่วยงานของรัฐ

**ว่า “จากการอบรมเมื่อวันที่ 22-24 ที่ผ่านมา กรณีการจัดซื้อวัสดุอบรม ป้าย และอื่น ๆ ตามตารางแนบท้าย ว 119 นั้น อยากทราบว่า ทางจังหวัดจะให้ทางอำเภอดำเนินการจัดซื้อตาม ว 119 หรือเปล่า หรือถ้ายังไม่มีคำตอบที่ชัดเจน รบกวนขอให้ทางจังหวัดช่วยสอบถามเพื่อหาข้อสรุปที่ชัดเจนให้ด้วย”**

ประเด็นดังกล่าว เป็นประเด็นสอบถาม ตามตาราง 1 ข้อ 3

ทางสำนักงานเกษตรจังหวัดแพร่ ได้หารือด้วยวาจา ไปยังหัวหน้าฝ่ายบริหารฯ สำนักงานส่งเสริมและพัฒนาการเกษตรที่ 6 จังหวัดเชียงใหม่ และสำนักงานคลังหวัดแพร่แล้ว สรุปได้ว่า ในการดำเนินการตามหนังสือ ว 119 ฉบับดังกล่าว หน่วยงานสามารถดำเนินการได้ภายใต้ระเบียบกฎหมายของทางราชการ โดยยึดหลักเบิกจ่ายตามความจำเป็น เหมาะสม ประหยัด คุ้มค่า และเพื่อประโยชน์ของทางราชการ ตามที่กระทรวงการคลังกำหนด ทั้งนี้ มีข้อพิจารณาต่อไปว่า ในส่วนงานของสำนักงานเกษตรจังหวัดและอำเภอ ได้รับอนุมัติจัดสรรงบประมาณจากกรมส่งเสริมการเกษตร โดยดำเนินการโครงการฯ ภายใต้แผนงาน/งบประมาณ ประจำปีงบประมาณ มีการกำหนดแผนการดำเนินงาน แผนการใช้จ่ายงบประมาณ ซึ่งสำนักงานเกษตรจังหวัด/อำเภอ มีแนวปฏิบัติในการใช้จ่ายงบประมาณ คือ มีการขออนุมัติดำเนินงานโครงการ มีแผนความต้องการใช้พัสดุในการดำเนินการตามโครงการ การขออนุมัติจัดซื้อจัดจ้าง การดำเนินการตามกระบวนการจัดซื้อจัดจ้าง ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.๒๕๖๐ กฎกระทรวง หนังสือเวียน และข้อสั่งการที่เกี่ยวข้อง ในพระราชบัญญัตินี้ ซึ่งเป็นปฏิบัติตามกระบวนการจัดซื้อจัดจ้างตามพระราชบัญญัติ

สำนักงานเกษตรจังหวัดแพร่พิจารณาแล้ว เห็นว่าเนื่องจากสำนักงานเกษตรจังหวัดและอำเภอมีการดำเนินการโครงการภายใต้แผนงานโครงการงบประมาณเดียวกัน ลักษณะเดียวกัน หากบางสำนักงานเกษตรอำเภอมีการดำเนินการจัดซื้อ/จัดจ้าง ตามหนังสือ ว 119 จะเป็นข้อสังเกตุในเรื่องของปฏิบัติงานด้านการจัดซื้อจัดจ้างของเจ้าหน้าที่และหัวหน้าเจ้าหน้าที่ว่ามีความจำเป็นถึงขนาดไหนที่จะไม่ปฏิบัติตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.๒๕๖๐ ข้อ 22 วรรคหนึ่ง อาจเป็นเหตุให้หน่วยตรวจสอบตั้งข้อสังเกตได้ ประกอบกับหลักการควบคุมภายในของหน่วยงานซึ่งได้มีในเรื่องของงานพัสดุ กระบวนการงานจัดซื้อจัดจ้างไว้อยู่แล้วด้วย แต่อย่างไรก็ดี อ้างอิงตามหนังสือ ว 119 ฉบับดังกล่าว หากหน่วยงานมีรายการค่าใช้จ่ายในการบริหารงานของหน่วยงานรัฐ ตามตาราง 1 รายการเกี่ยวกับค่าใช้จ่ายในการบริหารงานของหน่วยงานของรัฐที่ต้องดำเนินการภายใต้พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ก็สามารถดำเนินการตามหนังสือเวียนฉบับดังกล่าวได้

ในส่วนสำนักงานเกษตรจังหวัดแพร่ งานพัสดุจะดำเนินการเกี่ยวกับกระบวนการจัดซื้อจัดจ้าง กรณีต้องตามดำเนินการการแผนงาน/โครงการ ประจำปีงบประมาณของกรมส่งเสริมการเกษตร ตามขั้นตอนกระบวนการจัดซื้อจัดจ้างตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.๒๕๖๐ กฎกระทรวง หนังสือเวียน และข้อสั่งการที่เกี่ยวข้อง ก่อนเป็นลำดับแรก ในทุกวงเงิน และจะพิจารณาจากความจำเป็นเป็นกรณี หากมีความจำเป็นต้องดำเนินการจัดซื้อจัดจ้าง ตามตาราง 1 แนบท้ายหนังสือ ว 119

เพื่อให้การปฏิบัติเกี่ยวกับการจัดซื้อจัดจ้างของสำนักงานเกษตรจังหวัดแพร่ และสำนักงานเกษตรอำเภอทุกอำเภอ เป็นไปด้วยความเรียบร้อยและเป็นประโยชน์ต่อทางราชการ จึงมีข้อเสนอแนะ ดังนี้

1. กรณีต้องตามดำเนินการการแผนงาน/โครงการ ประจำปีงบประมาณของกรมส่งเสริมการเกษตร ให้สำนักงานเกษตรจังหวัดและสำนักงานเกษตรอำเภอ พิจารณาดำเนินการตามขั้นตอนกระบวนการจัดซื้อจัดจ้างตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.๒๕๖๐ กฎกระทรวง หนังสือเวียน และข้อสั่งการที่เกี่ยวข้อง ก่อนเป็นลำดับแรก

2. หากจะต้องดำเนินการตามหนังเวียน ว 119 ตามตารางที่ 1 ให้พิจารณาถึงความจำเป็น เหมาะสม ประหยัด และเกิดประโยชน์กับทางราชการหรือไม่ เป็นข้อสังเกตของหน่วยตรวจสอบหรือไม่ ทั้งนี้ เป็นอำนาจหัวหน้าหน่วยงานของรัฐในการพิจารณาอนุมัติ

3. หากจะต้องดำเนินการตามหนังเวียน ว 119 ให้ใช้กับกรณีการจัดซื้อจัดจ้างพัสดุที่เกี่ยวกับค่าใช้จ่ายในการบริหารงานที่มีวงเงินการจัดซื้อจัดจ้างครั้งหนึ่งไม่เกิน 5,000 บาท เพื่อไม่ให้กระทบกับการเบิกจ่ายเงินของสำนักงานเกษตรจังหวัดแพร่ ที่ต้องดำเนินการตามระบบการบริหารการเงินการคลังภาครัฐด้วยระบบอิเล็กทรอนิกส์ (GFMIS)

**มติที่ประชุม** รับทราบ

**4.2 กลุ่มส่งเสริมและพัฒนาการผลิต** นางสาวกรณ์สิรี อภิสิริรัชฎ์ หัวหน้ากลุ่มส่งเสริมและพัฒนาการผลิต แจ้งวาระ ดังนี้

**4.2.1 โครงการระบบส่งเสริมการเกษตรแบบแปลงใหญ่**

**1) ผลการบันทึกข้อมูลตัวชี้วัดเกษตรจังหวัด รอบที่ 1/2565** ตัดยอด ณ วันที่   
23 กุมภาพันธ์ 2565 ขอให้อำเภอเร่งรัดดำเนินการบันทึกข้อมูลแปลงใหญ่ ส่วนที่ 2 (รายชื่อเกษตรกร)   
ในส่วนแปลงใหญ่ของกรมส่งเสริมการเกษตร ปี 2563 – 2565 ให้แล้วเสร็จภายในเที่ยงคืน วันที่   
28 กุมภาพันธ์ 2565 (กรมส่งเสริมการเกษตรจะดำเนินการตัดยอดและแจ้งคะแนน ในวันที่ 1 มีนาคม 2565) และในส่วนของแปลงใหญ่ปี 2563 และ 2564 ส่วนที่ 2 ของหน่วยงานภาคี สำนักงานเกษตรจังหวัดแพร่   
ได้แจ้งประสานหน่วยงานที่เกี่ยวข้องเร่งรัดดำเนินการบันทึกผลให้แล้ว

(1) แปลงใหญ่ปี 2563

| **รหัสแปลง** | **ชื่อแปลงใหญ่** | **ส่วนที่ 1** | **ส่วนที่ 2** |
| --- | --- | --- | --- |
| 8448 | แปลงใหญ่ข้าว ม.4 ต.เวียงทอง อ.สูงเม่น | / | / |
| 8451 | แปลงใหญ่ข้าว ม.5 ต.เวียงทอง อ.สูงเม่น | / | / |
| 8454 | แปลงใหญ่ข้าว ม.7 ต.เวียงทอง อ.สูงเม่น | / | / |
| 8456 | แปลงใหญ่ข้าว ม.8 ต.เวียงทอง อ.สูงเม่น | / | / |
| 8459 | แปลงใหญ่ข้าว ม.11 ต.เวียงทอง อ.สูงเม่น | / | / |
| 8931 | แปลงใหญ่ไผ่ ม.2 ต.บ้านกวาง อ.สูงเม่น | / | / |
| 8934 | แปลงใหญ่พืชผัก ม.1 ต.บ้านกวาง อ.สูงเม่น | / | / |
| 8935 | แปลงใหญ่พืชผัก ม.12 ต.ไทรย้อย อ.เด่นชัย | / | / |
| 8933 | แปลงใหญ่แตงโม ม.2 ต.แม่ยางตาล อ.ร้องกวาง | / | / |
| 8928 | แปลงใหญ่ส้มเขียวหวาน ม.2 ต.วังชิ้น อ.วังชิ้น | / | / |
| 8930 | แปลงใหญ่ส้มเขียวหวาน ม.8 ต.แม่พุง อ.วังชิ้น | / | / |
| 9239 | แปลงใหญ่ยางพารา ม.3 ต.สะเอียบ อ.สอง | / | / |
| 9240 | แปลงใหญ่ยางพารา ม.6 ต.ทุ่งแล้ง อ.ลอง | / | / |
| 6488 | แปลงใหญ่ปลากดหลวง ม.2 ต.บ้านเวียง อ.ร้องกวาง | / | / |

(2) แปลงใหญ่ปี 2564

| **รหัสแปลง** | **ชื่อแปลงใหญ่** | **ส่วนที่ 1** | **ส่วนที่ 2** |
| --- | --- | --- | --- |
| 10533 | แปลงใหญ่ข้าว ม.5 ต.บ้านเหล่า อ.สูงเม่น | / | / |
| 10534 | แปลงใหญ่ข้าว ม.4 ต.ปงป่าหวาย อ.เด่นชัย | / | ไม่ครบ |
| 10234 | แปลงใหญ่ข้าวโพดเลี้ยงสัตว์ ม.5 ต.น้ำเลา อ.ร้องกวาง | / | / |
| 10235 | แปลงใหญ่ข้าวโพดเลี้ยงสัตว์ ม.5 ต.ร้องกวาง อ.ร้องกวาง | / | / |
| 10241 | แปลงใหญ่ไผ่ ม.3 ต.ป่าสัก อ.วังชิ้น | / | / |
| 10231 | แปลงใหญ่ยางพารา ม.4 ต.ไผ่โทน อ.ร้องกวาง | / | / |
| 10232 | แปลงใหญ่พืชผัก ต.ป่าแมต อ.เมืองแพร่ | / | / |
| 10238 | แปลงใหญ่พืชผัก ม.8 ต.น้ำชำ อ.สูงเม่น | / | / |
| 10233 | แปลงใหญ่พริก ม.4 ต.แม่ยางฮ่อ อ.ร้องกวาง | / | / |
| 10240 | แปลงใหญ่ส้มเขียวหวาน ม.6 ต.วังชิ้น อ.วังชิ้น | / | / |
| 10236 | แปลงใหญ่สัปปะรด ม.14 ต.บ้านเวียง อ.ร้องกวาง | / | / |
| 10237 | แปลงใหญ่ลำไย ต.บ้านปง อ.สูงเม่น | / | / |
| 10239 | แปลงใหญ่ลำไย ต.แดนชุมพล อ.สอง | / | / |

(3) แปลงใหญ่ปี 2565 (วัดผลเฉพาะแปลงกรมส่งเสริมการเกษตร)

| **รหัสแปลง** | **ชื่อแปลงใหญ่** | **ส่วนที่ 1** | **ส่วนที่ 2** |
| --- | --- | --- | --- |
| 11246 | แปลงใหญ่ข้าวโพดเลี้ยงสัตว์ ม.2 ต.น้ำรัด อ.หนองม่วงไข่ | / | / |
| 11456 | แปลงใหญ่ข้าวโพดเลี้ยงสัตว์ ม.1 ต.แม่ยางร้อง อ.ร้องกวาง | / | / |
| 11458 | แปลงใหญ่พืชผัก ม.3 ต.สบสาย อ.สูงเม่น | / | ไม่ครบ |
| 11247 | แปลงใหญ่พริก ม.1 ต.แม่คำมี อ.หนองม่วงไข่ | / | / |
| 11463 | แปลงใหญ่พริก ม.1 ต.ทุ่งน้าว อ.สอง | / | / |
| 11465 | แปลงใหญ่ส้มเขียวหวาน ม.10 ต.นาพูน อ.วังชิ้น | / | / |
| 11464 | แปลงใหญ่มะม่วง ม.1 ต.บ้านถิ่น อ.เมืองแพร่ | / | / |
| 11459 | แปลงใหญ่ส้มโอ ม.1 ต.ปากกาง อ.ลอง | / | ไม่ครบ |
| 11460 | แปลงใหญ่ส้มโอ ม.3 ต.ปากกาง อ.ลอง | / | ไม่ครบ |
| 11462 | แปลงใหญ่ลำไย ม.6 ต.ทุ่งน้าว อ.สอง | / | / |

**\*\*หมายเหตุ ตัดยอดรายงานผล ณ วันที่ 28 กุมภาพันธ์ 2565**

**4.2.2 งานพืชฤดูแล้ง**

ตามที่กลุ่มส่งเสริมและพัฒนาการผลิต ได้ส่งหนังสือที่ พร 0009/ว70 ลงวันที่ 9 กุมภาพันธ์ 2565 แจ้งให้อำเภอจัดทำแบบฟอร์มรายงานตัวชี้วัดงานเกษตรชลประทานและงานพืชฤดูแล้ง ซึ่งประกอบด้วย

1) ข้อมูลพื้นฐานทั่วไป

2) แผนและผลการเพาะปลูกพืชฤดูแล้ง ปี 2565/65 รายตำบล

3) รายงานผลการประชาสัมพันธ์การเพาะปลูกพืชและสถานการณ์น้ำ

4) รายงานการประชุมเจ้าหน้าที่อำเภอเกี่ยวกับการชี้แจงงานพืชฤดูแล้ง

โดยกำหนดให้จัดส่งเป็นหนังสือราชการ ภายในวันที่ 1 มีนาคม 2565 โดย ณ วันที่ 28 กุมภาพันธ์ 2565 ได้รับแจ้งจากอำเภอแล้ว ได้แก่ อำเภอร้องกวาง อำเภอสอง อำเภอหนองม่วงไข่ และอำเภอเมืองแพร่

ขอให้อำเภอที่ยังไม่ได้ส่ง ขอให้ส่งภายในกำหนดด้วย

**4.2.3 งานไม้ผล**

ตามที่กลุ่มส่งเสริมและพัฒนาการผลิต ได้ส่งหนังสือที่ พร 0009/ว96 ลงวันที่   
22 กุมภาพันธ์ 2565 แจ้งให้อำเภอจัดทำแบบฟอร์มรายงานตัวชี้วัดงานส่งเสริมไม้ผล ซึ่งประกอบด้วย

1) ข้อมูลพื้นฐานไม้ผลระดับอำเภอ

2) แผนและผลการจัดทำ Focus Group

3) รายงานประมาณการผลผลิต เพื่อเก็บข้อมูลการออกดอกและประเมินปริมาณผลผลิตในแปลงพยากรณ์ (ลำไย)

4) รายงานการประชุมเจ้าหน้าที่อำเภอเกี่ยวกับการชี้แจงงานพืชฤดูแล้ง

โดยกำหนดให้จัดส่งเป็นหนังสือราชการ ภายในวันที่ 28 กุมภาพันธ์ 2565 โดยได้แจ้งให้เจ้าหน้าที่ผู้รับผิดชอบงานไม้ผลระดับอำเภอได้รับทราบแล้ว ในการประชุมคาดคะเนสถานการณ์ไม้ผลระดับจังหวัด   
เมื่อวันที่ 21 กุมภาพันธ์ 2565 อำเภอที่ส่งรายงานแล้วได้แก่ อำเภอสอง อำเภอร้องกวาง และอำเภอหนองม่วงไข่ ขอให้อำเภอที่ยังไม่ได้ส่ง ขอให้ส่งภายในกำหนดด้วย

**4.2.4 คลินิกเกษตรเคลื่อนที่ ไตรมาสที่ 2**

สำนักงานเกษตรจังหวัดแพร่และสำนักงานเกษตรอำเภอสูงเม่น กำหนดจัดงานคลินิกเกษตรเคลื่อนที่ ประจำไตรมาสที่ 2 ในวันที่ 10 มีนาคม 2565 ณ ศาลาอเนกประสงค์ หมู่ 4 ตำบลน้ำชำ อำเภอสูงเม่น จังหวัดแพร่ และกำหนดจัดประชุมชี้แจงและเตรียมความพร้อมการจัดงาน ในวันที่ 4 มีนาคม 2565   
ณ ห้องประชุมพิรุณ 1 สำนักงานเกษตรจังหวัดแพร่ ในการนี้ขอเชิญเกษตรอำเภอและเจ้าหน้าที่ทุกอำเภอ   
เข้าร่วมงานในวันที่ 10 มีนาคม 2565 ต่อไป

การแต่งการ

เกษตรกร : เสื้อสีเหลือง

เจ้าหน้าที่ : เสื้อสีกรมท่า ตราสัญลักษณ์งานคลินิกเกษตร

**มติที่ประชุม** รับทราบ

**4.3 กลุ่มส่งเสริมและพัฒนาเกษตรกร**

**4**.**3.1 งาน (3ก) ตัวชี้วัดเกษตรจังหวัด รอบที่1/2565** นางสาวจิรสุดา ปัญญาไศย นักวิชาการส่งเสริมการเกษตรปฏิบัติการ แจ้งวาระ ดังนี้

การขับเคลื่อนงานนโยบายพัฒนาเกษตรกร องค์กรเกษตรกร (3ก) สู่การปฎิบัติในระดับพื้นที่ กำหนดให้แต่ละอำเภอดำเนินการบันทึกข้อมูลในระบบรายงานตัวชี้วัด 3ก รอบที่ 1/ 2565 ดังนี้

1. พัฒนา Smart Farmer อย่างน้อย 1 คน

2. พัฒนา Young Smart Farmer อย่างน้อย 1 คน

3.พัฒนาศักยภาพกลุ่มแม่บ้านเกษตรกร จำนวน 1 กลุ่ม

4.พัฒนาศักยภาพกลุ่มยุวเกษตรกร จำนวน 1 กลุ่ม

5.พัฒนาศักยภาพกลุ่มส่งเสริมอาชีพการเกษตร จำนวน 1 กลุ่ม

โดยทุกประเภทให้มีการพัฒนาศักยภาพเพิ่มขึ้นอย่างน้อย 1 ระดับ บันทึกให้แล้วเสร็จภายใน วันที่ 2 มีนาคม 2565 บันทึกผ่านระบบรายงานตัวชี้วัด 3ก https://farmers-development.doae.go.th   
รหัสการเข้าใช้งานแต่ละอำเภอดังนี้

|  |  |  |  |
| --- | --- | --- | --- |
| **ที่** | **อำเภอ** | **User** | **password** |
| 1 | เมืองแพร่ | d5401 | d5401 |
| 2 | ร้องกวาง | d5402 | d5402 |
| 3 | ลอง | d5403 | d5403 |
| 4 | สูงเม่น | d5404 | d5404 |
| 5 | เด่นชัย | d5405 | d5405 |
| 6 | สอง | d5406 | d5406 |
| 7 | วังชิ้น | d5407 | d5407 |
| 8 | หนองม่วงไข่ | d5408 | d5408 |

**4.3.2 งานกลุ่มแม่บ้านเกษตรกร** นางสาวจิรสุดา ปัญญาไศย นักวิชาการส่งเสริมการเกษตรปฏิบัติการ แจ้งวาระ ดังนี้

เรื่อง การเลือกตั้งประธานและคณะกรรมการกลุ่มแม่บ้านเกษตรกรระดับจังหวัดชุดใหม่   
(ปี 2565-2569 วาระ 4 ปี) กรมส่งเสริมการเกษตรได้แจ้งและมอบหมายให้เจ้าหน้าที่ปฏิบัติงานเป็นคณะกรรมการเลือกตั้ง ในการเลือกตั้งประธานกรรมการกลุ่มแม่บ้านเกษตรกร ระดับจังหวัด ประกอบด้วย

1. เกษตรจังหวัด ประธานกรรมการ

2. หัวหน้ากลุ่มยุทธศาสตร์และสารสนเทศ กรรมการ

3. หัวหน้ากลุ่มส่งเสริมและพัฒนาการผลิต กรรมการ

4. หัวหน้ากลุ่มอารักขาพืช กรรมการ

5. หัวหน้ากลุ่มส่งเสริมและพัฒนาเกษตรกร กรรมการและเลขานุการ

6. นักวิชาการส่งเสริมการเกษตร กรรมการและผู้ช่วยเลขานุการ

ที่ได้รับมอบหมาย

ทั้งนี้ ได้กำหนดวันที่จะดำเนินการเลือกเลือกตั้งประธานกรรมการกลุ่มแม่บ้านเกษตรกรระดับจังหวัด จังหวัดแพร่ ในวันพุธที่ 2 มีนาคม 2565 เวลา 09.00 น. ณ ห้องประชุมพิรุณ 1 สำนักงานเกษตรจังหวัดแพร่ พร้อมกับการจัดกิจกรรมเวทีแลกเปลี่ยนเรียนรู้ผู้นำกลุ่มแม่บ้านเกษตรกรระดับจังหวัด จึงขอเชิญคณะกรรมการเลือกตั้งระดับจังหวัดฯ ทุกท่านเข้าร่วมตาม วัน เวลา ดังกล่าว

**4.3.3 เรื่องการเปิดใช้งานระบบฐานข้อมูลองค์กรเกษตรกร 3ก และระบบฐานข้อมูล Young Smart Farmer ระบบใหม่** นางสาวจิรสุดา ปัญญาไศย นักวิชาการส่งเสริมการเกษตรปฏิบัติการ แจ้งวาระ ดังนี้

กรมส่งเสริมการเกษตร ได้แจ้งให้ทุกจังหวัดเข้าไปปรับปรุง/แก้ไขฐานข้อมูล 3ก ของแต่ละจังหวัด ให้เป็นปัจจุบัน ผ่านระบบฐานข้อมูล 3ก https//ffgdew.doae.go.th ปีละ 1 ครั้ง ในช่วงมกราคม - กุมภาพันธ์ ของทุกปี จังหวัดแพร่ได้แจ้งให้อำเภอดำเนินการปรับปรุง/แก้ฐานข้อมูล 3ก ให้แล้วเสร็จภายใน วันที่ 28 กุมภาพันธ์ 2565

|  |  |  |  |  |  |  |  |
| --- | --- | --- | --- | --- | --- | --- | --- |
| **ฐานข้อมูลองค์กรเกษตรกร (3ก) จังหวัดแพร่ ปี 2565**  ในระบบฐานข้อมูลองค์กรเกษตรกร (3ก) https//ffgdew.doae.go.th  (ณ วันที่ 24 กุมภาพันธ์ พ.ศ.2565 เวลา 10.00 น.) | | | | | | | |
| ที่ | อำเภอ | กมบ. | ยุว | กสอ. | SF | **User** | **password** |
| 1 | เมืองแพร่ | 32 | 11 | 13 | 167 | prov5401 | 123456 |
| 2 | สูงเม่น | 35 | 2 | 7 | 130 | prov5402 | 123456 |
| 3 | เด่นชัย | 35 | 4 | 9 | 91 | prov5403 | 123456 |
| 4 | ลอง | 13 | 6 | 6 | 75 | prov5404 | 123456 |
| 5 | วังชิ้น | 12 | 7 | 4 | 160 | prov5405 | 123456 |
| 6 | สอง | 13 | 6 | 7 | 85 | prov5406 | 123456 |
| 7 | หนองม่วงไข่ | 19 | 6 | 6 | 114 | prov5408 | 123456 |
| 8 | ร้องกวาง | 30 | 8 | 7 | 206 | prov5407 | 123456 |
| จังหวัดแพร่ทั้งหมด | | 189 | 50 | 59 | 1,028 |  |  |

**4.3.4 การเตรียมความพร้อมรับสถานการณ์พายุฤดูร้อนปี 2565** นางอุมาวลี ใจเอื้อ หัวหน้ากลุ่มส่งเสริมและพัฒนาเกษตรกร แจ้งวาระ ดังนี้

สำนักงานเกษตรจังหวัดแพร่ ได้รับแจ้งจากจังหวัดแพร่ ว่าประมาณปลายเดือนกุมภาพันธ์   
ถึงช่วงกลางเดือนมีนาคม 2565 ประเทศไทยตอนบนจะมีอากาศร้อนอบอ้าวเป็นระยะๆ และมีอากาศร้อนจัดบางแห่ง กับจะมีพายุฤดูร้อนในหลายพื้นที่ โดยจะมีพายุฝนฟ้าคะนอง ลมกรรโชกแรง และอาจจะมีลูกเห็บตกในบางพื้นที่ จึงขอให้เตรียมความพร้อมรับสถานการณ์

**4.3.5 Young Smart Farmer** นางลัดดาวรรณ พรวญหาญ นักวิชาการส่งเสริมการเกษตรชำนาญการ แจ้งวาระ ดังนี้

การจัดงาน Young Smart Farmer Phrae Showcase 2022 ในวันที่ 8 - 11 มีนาคม 2565 ณ ลานกิจกรรมสนามกีฬาองค์การบริหารส่วนจังหวัดแพร่ โดยได้รับการสนับสนุนงบประมาณจากองค์การบริหารส่วนจังหวัดแพร่ เพื่อเป็นการนำเสนอผลงานของเครือข่าย young Smart farmer จังหวัดแพร่ และสร้างเครือข่ายการเรียนรู้ของเกษตรกรรุ่นใหม่

**4.3.6 การจัดเก็บข้อมูลรายได้วิสาหกิจชุมชน** นางอุมาวลี ใจเอื้อ หัวหน้ากลุ่มส่งเสริมและพัฒนาเกษตรกร แจ้งวาระ ดังนี้

กองส่งเสริมวิสาหกิจชุมชน แจ้งให้สำนักงานเกษตรจังหวัดดำเนินการจัดเก็บข้อมูลรายได้ วิสาหกิจชุมชน ปี 2564 ในระดับอำเภอ และระดับจังหวัด (ผลประกอบการตั้งแต่วันที่ 1 ม.ค. 64 ถึง   
31 ธ.ค. 64) ตามหนังสือกรมส่งเสริมการเกษตรที่ กษ 1023/ว 1985 ลงวันที่ 13 ธันวาคม 2564 กำหนดให้จังหวัดรวบรวมส่งข้อมูลให้กองส่งเสริมวิสาหกิจชุมชน ภายในวันที่ 31 มีนาคม 2565 และขอให้ทางอำเภอส่งรายงานให้ทางจังหวัด 15 มีนาคม 2565 เพื่อรวบรวมส่งกรมส่งเสริมการเกษตรต่อไปตามกำหนด

มีอำเภอที่ส่งมาแล้ว

1. อำเภอลอง

**4.3.7 การประกวดวิสาหกิจชุมชนดีเด่นระดับจังหวัด** นางอุมาวลี ใจเอื้อ หัวหน้ากลุ่มส่งเสริมและพัฒนาเกษตรกร แจ้งวาระ ดังนี้

สำนักงานเกษตรจังหวัดแพร่ ได้แจ้งให้สำนักงานเกษตรอำเภอคัดเลือกกลุ่มวิสาหกิจชุมชนระดับอำเภอ พร้อมทั้งส่งรูปเล่มประกอบการประกวด จำนวน 9 เล่ม ส่งให้ทางสำนักงานเกษตรจังหวัด ภายในวันที่ 15 กุมภาพันธ์ 25645 ณ บัดนี้ ทุกอำเภอได้ส่งกลุ่มวิสาหกิจชุมชนดีเด่นระดับอำเภอ เพื่อให้คณะกรรมการคัดเลือกวิสาหกิจชุมชนดีเด่นระดับจังหวัด ดำเนินการคัดเลือก ดังนี้

1. อำเภอเมือง วิสาหกิจชุมชนกลุ่มทอผ้าไหมแกมฝ้าย

2. อำเภอร้องกวาง วิสาหกิจชุมชนกลุ่มแปรรูปผลิตภัณฑ์บ้านผาหมู

3. อำเภอวังชิ้น วิสาหกิจชุมชนกลุ่มแปรรูปถนอมอาหารบ้านสองแคว

4. อำเภอหนองม่วงไข่ วิสาหกิจชุมชนแปรรูปเนื้อสัตว์ หมู่ที่7 ตำบลหนองม่วงไข่

5. อำเภอสูงเม่น วิสาหกิจชุมชนแม่บ้านเกษตรกรบ้านเหล่าเหนือ หมู่6

6. อำเภอเด่นชัย วิสาหกิจชุมชนแปรรูปกลอย หมู่ 2 ต.ไทรย้อย

7. อำเภอลอง วิสาหกิจชุมชนผลิตภัณฑ์และหัตถกรรมบ้านแม่ลานเหนือ

8. อำเภอสอง วิสาหกิจชุมชนผักปลอดสาร ม.14 ต.ห้วยหม้าย

การคัดเลือกวิสาหกิจชุมชนดีเด่นระดับจังหวัด จะดำเนินการช่วงกลางเดือนมีนาคม – ปลายเดือนมีนาคม 2565 แต่ยังกำหนดวันที่ไม่ได้ เนื่องจากกรมแจ้งมีการแก้ไขหลักเกณฑ์การประกวด ต้องรอหลักเกณฑ์การประกวดใหม่ก่อน

**มติที่ประชุม** รับทราบ

**4.4 กลุ่มอารักขาพืช นายสมเกียรติ ทะฤาษี** หัวหน้ากลุ่มอารักขาพืช แจ้งวาระ ดังนี้

**4.4.1 ผลการรายงานสถานการณ์ระบาดศัตรูพืชรายแปลง (ที่มา http://report-ppsf.doae.go.th)** (ข้อมูล ณ วันที่ 24 กุมภาพันธ์ 2565)

|  |  |  |  |  |  |  |  |
| --- | --- | --- | --- | --- | --- | --- | --- |
| **อำเภอ** | **จำนวน**  **แปลง**  **ติดตาม** | **ประเภทแปลง** | | **จำนวนครั้งการรายงาน** | | | |
| **แปลง ศจช.** | **แปลงพื้นที่เสี่ยง** | **1-5**  **ก.พ.65** | **6-12**  **ก.พ.65** | **13-19**  **ก.พ.65** | **20-24**  **ก.พ.65** |
| เมืองแพร่ | 3 | ข้าวโพด มันสำปะหลัง | ข้าว มันสำปะหลัง | 3 | 3 | 3 | 3 |
| ร้องกวาง | 3 | ข้าว 2 แปลง | ลำไย | 3 | 3 | 3 | 3 |
| ลอง | 4 | ข้าว มันสำปะหลัง | ข้าวโพด มันสำปะหลัง | 3 | 3 | 4 | 4 |
| สูงเม่น | 3 | ข้าว 2 แปลง | ข้าว | 3 | 3 | 3 | 3 |
| เด่นชัย | 4 | ข้าว 2 แปลง | มันสำปะหลัง มะม่วง | 4 | 4 | 4 | 4 |
| สอง | 4 | ข้าว 2 แปลง | ข้าว อ้อย | 4 | 4 | 4 | 4 |
| วังชิ้น | 4 | ข้าว ส้มเขียวหวาน | ข้าว มันสำปะหลัง | 4 | 4 | 4 | 4 |
| หนองม่วงไข่ | 3 | ข้าว 2 แปลง | ข้าว | 3 | 3 | 3 | 3 |
| **รวม** | **28** | **16** | **12** | **27** | **27** | **28** | **28** |

| **อำเภอ** | **ชนิดพืชที่ขาดการรายงาน (แปลง)** | | | |
| --- | --- | --- | --- | --- |
| **1-5 ก.พ.65** | **6-12 ก.พ.65** | **13-19 ก.พ.65** | **20-24 ก.พ.65** |
| เมืองแพร่ | - | - | - | - |
| ร้องกวาง | - | - | - | - |
| ลอง | ลองกอง | - | - | - |
| สูงเม่น | - | - | - | - |
| เด่นชัย | - | - | - | - |
| สอง | - | - | - | - |
| วังชิ้น | - | - | - | - |
| หนองม่วงไข่ | - | - | - | - |
| **รวม** | **-** | **-** | **-** | **-** |

**4.4.2 การรายงานพื้นที่ยืนต้นและการระบาดศัตรูพืชของพืชเศรษฐกิจหลัก**

(ที่มา http://report-ppsf.doae.go.th) (ข้อมูล ณ วันที่ 24 กุมภาพันธ์ 2565)

**1) รายงานพื้นที่ยืนต้น**

| **อำเภอ** | **พื้นที่ยืนต้น (ไร่)** | | | | | |
| --- | --- | --- | --- | --- | --- | --- |
| **ข้าว** | **ข้าวโพด** | **มันสำปะหลัง** | **ปาล์มน้ำมัน** | **ยางพารา** | **อ้อย** |
| เมืองแพร่ | 0 | 0 | 0 | 0 | 0 | 0 |
| ร้องกวาง | 1,850 | 5,365 | 376 | 2,477 | 10,938 | 0 |
| ลอง | 0 | 284 | 13,060 | 0 | 0 | 0 |
| สูงเม่น | 7,611 | 1,141 | 1,398 | 0 | 0 | 0 |
| เด่นชัย | 5,899.92 | 0 | 3,388.60 | 0 | 0 | 0 |
| สอง | 8,795 | 17,188 | 261 | 453 | 2,122 | 524 |
| วังชิ้น | 0 | 1,303 | 8,203 | 0 | 9,664 | 0 |
| หนองม่วงไข่ | 447 | 3,728 | 0 | 0 | 20.25 | 0 |
| **รวม** | **24,602.92** | **29,009** | **26,686.60** | **2,930** | **22,744.25** | **524** |

ขอให้อำเภอตรวจสอบพื้นที่ยืนต้นในระบบ เนื่องจากบางอำเภอมีพื้นที่เพิ่มขึ้น/ลดลง ในแต่ละเดือนไม่สัมพันธ์กัน และเมื่อนำข้อมูลไปเปรียบเทียบกับระบบรายงานอื่น เช่น รต.รอ. จำนวนพื้นที่มีความแตกต่างกันอยู่

**2) รายงานการระบาดศัตรูพืช**

(ที่มา http://report-ppsf.doae.go.th) (ข้อมูล ณ วันที่ 24 กุมภาพันธ์ 2565)

|  |  |  |  |  |  |
| --- | --- | --- | --- | --- | --- |
| **ชนิดพืช** | **ศัตรูพืช/โรคพืช** | **อำเภอ** | | **พื้นที่**  **(ไร่)** | **เกษตรกร**  **(ราย)** |
| มันสำปะหลัง | โรคโคนเน่าหัวเน่า | เด่นชัย | | 545 | 60 |
| วังชิ้น | | 400 | 360 |
| **รวม** | | | **945** | | **420** |

**4.5.3 โครงการส่งเสริมการผลิตสินค้าเกษตรอินทรีย์ ภายใต้มาตรฐาน SDGsPGS   
เพื่อรองรับเมืองสุขภาวะ ภายใต้งบฟื้นฟูโควิด - 19**

สมาพันธ์เกษตรอินทรีย์จังหวัดแพร่ ได้เสนอโครงการผ่านสำนักงานเกษตรจังหวัดแพร่   
ซึ่งปัจจุบันทราบว่าได้รับการอนุมัติงบประมาณ จำนวนประมาณ 700,000 บาท บุคคลเป้าหมาย 200 ราย ซึ่งหากได้รับหนังสือแจ้งอนุมัติงบประมาณ ทางกลุ่มอารักขาพืชจะประสานงานกับสำนักงานเกษตรอำเภอ เพื่อแจ้งเป้าหมาย และจัดอบรมตามแผนงาน/แนวทางการดำเนินงานโครงการฯ ต่อไป

**4.5.4 การจัดเก็บสารชีวภัณฑ์ที่ได้รับสนับสนุน**

ขอให้สำนักงานเกษตรอำเภอจัดเก็บสารชีวภัณฑ์ที่ได้รับสนับสนุน ให้ถูกต้อง เพื่อรักษาคุณภาพของสารชีวภัณฑ์ หรือหากสำนักงานเกษตรอำเภอไม่สามารถจัดเก็บได้ ขอให้กระจายให้กลุ่มเกษตรกรไปใช้ประโยชน์

**4.5.6 การปลูกกระท่อมเพื่อส่งออก**

ปัจจุบันมีกระแสข่าวว่ามีบริษัทเอกชนเข้ามาส่งเสริมให้เกษตรกรปลูกกระท่อมเพื่อการส่งออก โดยมีการจำหน่ายพันธ์ และทำสัญญาในการรับซื้อคืน ขอให้สำนักงานเกษตรอำเภอติดตามและให้ข้อมูลที่ถูกต้องแก่เกษตรกรในพื้นที่

**มติที่ประชุม** รับทราบ

**4.5 กลุ่มยุทธศาสตร์และสารสนเทศ** นางพนัชกร จันทร์ทวี หัวหน้ากลุ่มยุทธศาสตร์และสารสนเทศ แจ้งวาระ ดังนี้

**4.5.1 โครงการขึ้นทะเบียนและปรับปรุงทะเบียนเกษตรกร ปี 2565**

**1) เป้าหมายการวาดผังแปลงเพาะปลูกของเกษตรกรผู้ขึ้นทะเบียนและปรับปรุงทะเบียนเกษตรกร ปี 2565 (ตามตัวชี้วัดรอบ 1/2565)**

เป้าหมายการวาดผังแปลงเพาะปลูกของเกษตรกรผู้ขึ้นทะเบียนและปรับปรุงทะเบียนเกษตรกร ปี 2565 (1 ตุลาคม 2564 - 10 มีนาคม 2565) ในแปลงไม่มีเอกสารสิทธิ์ (ที่ไม่ใช่ น.ส.4) จำนวน 19,000 แปลง ซึ่งจะใช้เป็นตัวชี้วัดการประเมินผลการปฏิบัติราชการ ปีงบประมาณ พ.ศ. 2565 รอบที่ 1 ซึ่งการนับผลงานวาดแปลง ปี 2565 จะนับแปลงไม่มีเอกสารสิทธิ์ (ที่ไม่ใช่ น.ส.4) ที่ยังไม่เคยวาดเป็นอันดับแรก โดยต้องวาดแปลงไม่มีเอกสารสิทธิ์ (ที่ไม่ใช่ น.ส.4) ไม่น้อยกว่าร้อยละ 85 ของเป้าหมาย   
หากวาดแปลงไม่มีเอกสารสิทธิ์ (ที่ไม่ใช่ น.ส.4) หมดแล้ว และยังไม่ครบตามเป้าหมาย สามารถวาดแปลงประเภทอื่นเพิ่มเติมได้ (ข้อมูล ณ วันที่ 24 กุมภาพันธ์ 2565)

| **อำเภอ** | | | **เป้าหมาย ปี 2565 (แปลง)** | **จำนวนที่ต้องวาด (แปลง)** | | **ผลวาดแปลง (แปลง)** | | | | **ร้อยละของการวาดแปลง** |
| --- | --- | --- | --- | --- | --- | --- | --- | --- | --- | --- |
| **แปลงไม่มีเอกสาร (ที่ไม่ใช่ น.ส.4) ร้อยละ 85** | **แปลงประเภท น.ส.4 (ร้อยละ 15)** | **ไม่ใช่ น.ส.4** | **น.ส.4** | **รวม** | |
| เมืองแพร่ | | | 800 | 680 | 120 | 683 | 135 | 818 | | **102.25** |
| ร้องกวาง | | | 3,300 | 2,805 | 495 | 3,032 | 653 | 3,685 | | **111.67** |
| ลอง | | | 5,000 | 4,250 | 750 | 4,316 | 772 | 5,088 | | **101.76** |
| สูงเม่น | | | 1,100 | 935 | 165 | 950 | 319 | 1,269 | | **115.36** |
| เด่นชัย | | | 1,200 | 1,020 | 180 | 1,051 | 274 | 1,325 | | **110.42** |
| สอง | | | 3,800 | 3,230 | 570 | 3,259 | 735 | 3,994 | | **105.11** |
| วังชิ้น | | | 3,500 | 2,975 | 525 | 3,245 | 84 | 3,329 | | **95.11** |
| หนองม่วงไข่ | | | 300 | 255 | 45 | 411 | 52 | 463 | | **154.33** |
| **รวม จ.แพร่** | | | **19,000** | **16,150** | **2,850** | **16,947** | **3,024** | **19,971** | | **105.11** |
|  | วาดแปลงได้เท่ากับ หรือ มากกว่า 8๕% ของเป้าหมายที่กำหนด | | | | | | |
|  | วาดแปลงได้ 70% หรือเท่ากับ ๘๔% ของเป้าหมายที่กำหนด | | | | | | |
|  | วาดแปลงได้ 60% หรือเท่ากับ 69% ของเป้าหมายที่กำหนด | | | | | | |
|  | วาดแปลงได้ 50% หรือเท่ากับ 59% ของเป้าหมายที่กำหนด | | | | | | |
|  | วาดแปลงได้น้อยกว่า 50% ของเป้าหมายที่กำหนด | | | | | | |

**4.5.2 การประชาสัมพันธ์และสร้างการรับรู้ข้อมูลข่าวสารฯ ปี 2565 (ตามตัวชี้วัดรอบที่ 1/2565)**

ตามที่จังหวัด ให้อำเภอรายงานการสร้างการรับรู้ข้อมูลข่าวสารฯ การดำเนินงาน/ผลงาน  
ด้านการส่งเสริมการเกษตรของสำนักงานเกษตรอำเภอ อย่างต่อเนื่องเป็นประจำ ไม่น้อยกว่า 20 ข่าว/เดือน   
ผ่านทางช่องทางสื่อสาร กลุ่ม Line สำนักงานเกษตรจังหวัดแพร่ และจัดทำรายงานผลการดำเนินงานฯ   
ให้สำนักงานเกษตรจังหวัดทราบ 2 ครั้ง/เดือน (รอบ 1 - 15 /รอบ 16 - 31) ซึ่งทุกอำเภอรายงานผลครบถ้วนตามกำหนด

**4.5.3 ผลการคัดเลือกเกษตรกร บุคคลทางการเกษตรและสถาบันเกษตรกรดีเด่น   
ระดับจังหวัด ประจำปี 2565**

ตามที่จังหวัดแพร่ โดยสำนักงานเกษตรจังหวัดแพร่ ได้ดำเนินการคัดเลือกเกษตรกร บุคคลทางการเกษตรและสถาบันเกษตรกรดีเด่น ระดับจังหวัด ประจำปี 2565 จำนวน 3 ประเภท 8 สาขา ได้แก่ เกษตรกรดีเด่นสาขาอาชีพทำสวน เกษตรกรดีเด่นสาขาอาชีพทำไร่ เกษตรกรดีเด่นสาขาอาชีพไร่นาสวนผสม สมาชิกกลุ่มยุวเกษตรกร ที่ปรึกษากลุ่มยุวเกษตรกร กลุ่มยุวเกษตรกร กลุ่มแม่บ้านเกษตรกร และ Smart Farmer เพื่อส่งเข้ารับการคัดเลือกในระดับเขตและระดับประเทศต่อไปนั้น

สำนักงานเกษตรจังหวัดแพร่ ได้ดำเนินการคัดเลือกกิจกรรมต่างๆ ในระดับจังหวัดเรียบร้อยแล้ว จึงขอประกาศผลการคัดเลือกเกษตรกร บุคคลทางการเกษตร และสถาบันเกษตรกรดีเด่น ระดับจังหวัด ประจำปี 256๕ (ประกาศ ณ วันที่ 21 กุมภาพันธ์ 2565) ดังนี้

**1. ประเภทเกษตรกรดีเด่น**

**1.1 สาขาอาชีพทำสวน**

อันดับที่ 1 นายเดชฐาปณินท์ ฉิมภารสรินทร์ บ้านเลขที่ 99/5 หมู่ 3 ตำบลบ้านถิ่น

อำเภอเมืองแพร่ จังหวัดแพร่

อันดับที่ 2 นางสุนันทา ใบเเก้ว บ้านเลขที่ 108 หมู่ที่ 6 ตำบลแม่เกิ๋ง

อำเภอวังชิ้น จังหวัดแพร่

อันดับที่ 3 นางละมัย กวางเต้น บ้านเลขที่ 206 หมู่ที่ 1 ตำบลแม่คำมี

อำเภอหนองม่วงไข่ จังหวัดแพร่

ชมเชย นายพิทักษ์ สุขล้วน บ้านเลขที่ 50/5 หมู่ที่ 5 ตำบลทุ่งแล้ง

อำเภอลอง จังหวัดแพร่

**1.2 สาขาอาชีพทำไร่**

อันดับที่ 1 นางกาญจนา ชมภูวิเศษ บ้านเลขที่ 282/3 หมู่ที่ 10 ตำบลนาพูน

อำเภอวังชิ้น จังหวัดแพร่

อันดับที่ 2 นางยุพิน วังประชุม บ้านเลขที่ 126/2 หมู่ที่ 1 ตำบลทุ่งแค้ว

อำเภอหนองม่วงไข่ จังหวัดแพร่

อันดับที่ 3 นายเกรียงศักดิ์ ต้าลินิชัย บ้านเลขที่ 45 หมู่ที่ 8 ตำบลเวียงต้า

อำเภอลอง จังหวัดแพร่

**1.3 สาขาอาชีพไร่นาสวนผสม**

อันดับที่ 1 นางอัมพวัน รุ่งเรืองเลิศ บ้านเลขที่ 79 หมู่ที่ 1 ตำบลป่าแดง

อำเภอเมืองแพร่ จังหวัดแพร่

อันดับที่ 2 นายสุริยา ขันแก้ว บ้านเลขที่ 137/1 หมู่ที่ 11 ตำบลห้วยอ้อ

อำเภอลอง จังหวัดแพร่

อันดับที่ 3 นายพนมพันธ์ โชคอำนวยพร บ้านเลขที่ 164 หมู่ที่ 3 ตำบลน้ำเลา

อำเภอร้องกวาง จังหวัดแพร่

ชมเชย นายพงษ์ศักดิ์ สุวรรณพงศ์ บ้านเลขที่ 84/8 หมู่ 1 ตำบลสูงเม่น

อำเภอสูงเม่น จังหวัดแพร่

ชมเชย นายสมนึก แก้วตีน บ้านเลขที่ 258/1 หมู่ที่ 1 ตำบลหนองม่วงไข่

อำเภอหนองม่วงไข่ จังหวัดแพร่

ชมเชย นายสมชาย ไชยเขียว บ้านเลขที่ 108/2 หมู่ที่ 2 ตำบลวังชิ้น

อำเภอวังชิ้น จังหวัดแพร่

**2. ประเภทบุคคลทางการเกษตรดีเด่น**

**2.1 สาขาสมาชิกกลุ่มยุวเกษตรกร**

อันดับที่ 1 นายชลกร สร้อยเพชร สมาชิกกลุ่มยุวเกษตรกรโรงเรียนราชประชานุเคราะห์ ๒๕ ตำบลแม่ยางตาล อำเภอร้องกวาง จังหวัดแพร่

อันดับที่ ๒ เด็กชายเจษฎา สืบเสน สมาชิกกลุ่มยุวเกษตรกรโรงเรียนชุมชนบ้านเหมืองหม้อ

(เหมืองหม้อสามัคคี) ตำบลเหมืองหม้อ อำเภอเมืองแพร่

จังหวัดแพร่

อันดับที่ ๓ เด็กชายอชิตะ โชตินอก สมาชิกกลุ่มยุวเกษตรกรโรงเรียนบ้านปงหัวหาด

ตำบลบ้านปง อำเภอสูงเม่น จังหวัดแพร่

**2.2 สาขาที่ปรึกษากลุ่มยุวเกษตรกร**

อันดับที่ 1 นางสาวอัมธิกา หลวงติ๊บ ที่ปรึกษากลุ่มยุวเกษตรกรโรงเรียนราชประชานุเคราะห์ ๒๕ ตำบลแม่ยางตาล อำเภอร้องกวาง จังหวัดแพร่

อันดับที่ ๒ นางกนกพรรณ จันทร์เดช ที่ปรึกษากลุ่มยุวเกษตรกรโรงเรียนชุมชนบ้านเหมืองหม้อ

(เหมืองหม้อสามัคคี) ตำบลเหมืองหม้อ อำเภอเมืองแพร่

จังหวัดแพร่

อันดับที่ ๓ นายธีระพงศ์ พานทอง ที่ปรึกษากลุ่มยุวเกษตรกรโรงเรียนบ้านปงหัวหาด

ตำบลบ้านปง อำเภอสูงเม่น จังหวัดแพร่

ชมเชย นายเกียรติภูมิ ประสุทธิ์ ที่ปรึกษากลุ่มยุวเกษตรกรโรงเรียนบ้านหนุนเหนือ

(แสงศรีวิทยา) ตำบลบ้านหนุน อำเภอสอง จังหวัดแพร่

**2.3 สาขา Smart Farmer**

อันดับที่ ๑ นายวุทธิพงษ์ เมืองมูล บ้านเลขที่ 9 หมู่ที่ 6 ตำบลสรอย

อำเภอวังชิ้น จังหวัดแพร่

อันดับที่ 2 นายวรชัย หลวงขัน บ้านเลขที่ 29/2 หมู่ที่ 5 ตำบลไผ่โทน

อำเภอร้องกวาง จังหวัดแพร่

อันดับที่ 3 นางอำพันธ์ ศรีจันทร์ บ้านเลขที่ 143 หมู่ที่ 1 ตำบลบ้านกวาง

อำเภอสูงเม่น จังหวัดแพร่

ชมเชย นายพงษ์พันธ์ ติแก้ว บ้านเลขที่ 123 หมู่ที่ 7 ตำบลหัวทุ่ง

อำเภอลอง จังหวัดแพร่

ชมเชย นางวันดี สุคนธมาลี บ้านเลขที่ 74/1 หมู่ที่ 6 ตำบลบ้านหนุน

อำเภอสอง จังหวัดแพร่

**3. ประเภทสถาบันเกษตรกรดีเด่น**

**3.1 สาขากลุ่มแม่บ้านเกษตรกร**

อันดับที่ 1 กลุ่มแม่บ้านเกษตรกรบ้านต้นห้า

หมู่ที่ 8 ตำบลป่าแมต อำเภอเมืองแพร่ จังหวัดแพร่

อันดับที่ 2 กลุ่มแม่บ้านเกษตรกรบ้านบ่อแก้ว

หมู่ที่ 10 ตำบลไทรย้อย อำเภอเด่นชัย จังหวัดแพร่

อันดับที่ 3 กลุ่มแม่บ้านเกษตรกรบ้านร่องกาศใต้

หมู่ที่ 5 ตำบลร่องกาศ อำเภอสูงเม่น จังหวัดแพร่

**3.2 สาขากลุ่มยุวเกษตรกร**

อันดับที่ 1 กลุ่มยุวเกษตรกรโรงเรียนราชประชานุเคราะห์ ๒๕ จังหวัดแพร่

ตำบลแม่ยางตาล อำเภอร้องกวาง จังหวัดแพร่

อันดับที่ 2 กลุ่มยุวเกษตรกรโรงเรียนชุมชนบ้านเหมืองหม้อ (เหมืองหม้อสามัคคี)

ตำบลเหมืองหม้อ อำเภอเมืองแพร่ จังหวัดแพร่

อันดับที่ 3 กลุ่มยุวเกษตรกรโรงเรียนบ้านปงหัวหาด

ตำบลบ้านปง อำเภอสูงเม่น จังหวัดแพร่

ชมเชย กลุ่มยุวเกษตรกรโรงเรียนบ้านหนุนเหนือ (แสงศรีวิทยา)

ตำบลบ้านหนุน อำเภอสอง จังหวัดแพร่

**4.5.4 การสนับสนุนต้นพันธุ์กระท่อม**

สำนักงานเกษตรจังหวัดแพร่ ได้รับการประสานงานจากศูนย์ขยายพันธุ์พืชที่ 8 จังหวัดลำพูน เรื่องการดำเนินโครงการผลิตและขยายต้นกล้ากระท่อมพันธุ์ดี โดยมีเป้าหมายการผลิตต้นกระท่อมพันธุ์ก้านแดงรวมทั้งสิ้น 10,000 ต้น เพื่อสนับสนุนเกษตรกรในพื้นที่รับผิดชอบ 8 จังหวัด และจังหวัดแพร่ได้รับการสนับสนุนต้นพันธุ์กระท่อม จำนวน 720 ต้น โดยสนับสนุนการดำเนินของโครงการศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) มีเป้าหมายสนับสนุนต้นพันธุ์กระท่อมให้แก่สมาชิก ศพก. อำเภอละ 30 ราย จำนวน 3 ต้นต่อราย ซึ่งได้รับประสานจากศูนย์ขยายพันธุ์พืชที่ 8 จังหวัดลำพูนเรื่องแผนการจัดส่ง  
ต้นพันธุ์กระท่อม โดยจะจัดส่งในวันที่ 4 มีนาคม 2565 มีกำหนดส่งมอบ 3 จุด ตามเป้าหมายการจัดสรร ดังนี้

|  |  |  |  |  |
| --- | --- | --- | --- | --- |
| **วันที่** | **เวลา** | **สถานที่** | **อำเภอเป้าหมาย** | **จำนวน (ต้น)** |
| 4 มีนาคม 2565 | 08.00 น. | สำนักงานเกษตรอำเภอวังชิ้น | วังชิ้น | 90 |
| 4 มีนาคม 2565 | 09.00 น. | สำนักงานเกษตรอำเภอลอง | ลอง | 90 |
| 4 มีนาคม 2565 | 10.00 น. | สำนักงานเกษตรจังหวัดแพร่ | เมืองแพร่  สูงเม่น  เด่นชัย  หนองม่วงไข่  ร้องกวาง  สอง | 90  90  90  90  90  90 |

จึงขอแจ้งให้ทุกอำเภอแจ้งผู้รับชอบงาน ศพก. รับมอบต้นพันธุ์ตามวัน เวลา และสถานที่ดังกล่าว

มีค่าใช้จ่ายในการจัดส่งต้นพันธ์กระท่อม จำนวน 1,500 บาท ซึ่งเกษตรจังหวัดแพร่ให้เบิกค่าใช้จ่ายจากเงินกองกลางของสำนักงานเกษตรจังหวัดแพร่

**มติที่ประชุม** รับทราบ

**4.6 อำเภอเมืองแพร่**

(1) รายงานผลการดำเนินงานการส่งเสริมการเกษตรในพื้นที่อำเภอเมืองแพร่ เดือนกุมภาพันธ์ 2565

- ลงพื้นที่ร่วมกับศูนย์วิจัยและพัฒนาการเกษตรแพร่ ยกระดับการผลิตสินค้าเกษตรให้ได้รับมาตรฐาน GAP ณ แปลงเกษตรกรตำบลป่าแดง และตำบลนาจักร อำเภอเมืองแพร่ จังหวัดแพร่ ได้มีการแนะนำเกษตรกรเกี่ยวกับการจัดการแปลงให้ถูกต้องตามข้อกำหนดต่าง ๆ ที่เกี่ยวข้อง โดยผลการตรวจประเมินแปลงคาดว่าจะแล้วเสร็จภายใน 4 เดือน

- ร่วมต้อนรับคณะกรรมการการตรวจประเมินผลงานศูนย์เรียนรู้โครงการอันเนื่องมาจากพระราชดำริ ในการพิจารณาคัดเลือกระดับจังหวัด ณ ศูนย์เรียนรู้อันเนื่องมาจากพระราชดำริบ้านถิ่น หมู่ 3 ตำบลบ้านถิ่น อำเภอเมืองแพร่

- ต้อนรับคณะกรรมการพิจารณาคัดเลือกบุคคลทางการเกษตร และสถาบันเกษตรดีเด่น ประจำปี 2565

- ติดตามคาดคะเนสถานการณ์ผลไม้ระดับอำเภอครั้งที่ 1 ณ ศูนย์เรียนรู้การผลิตลำไยคุณภาพ หมู่ 4 ตำบลบ้านถิ่น มีเกษตรเกษตรผู้ปลูกลำไยและผู้เกี่ยวข้องเข้าร่วมกิจกรรมจำนวน 15 ราย

- การจัดทำ Focus Group ระดับอำเภอแปลงที่1 และวิเคราะห์ปัญหาความต้องการของเกษตรกรผู้ปลูกลำไยในพื้นที่ ตำบลบ้านถิ่น เกษตรกร 15 ราย

- ประชุมขับเคลื่อน งานแปลงใหญ่และศพก.ระดับอำเภอเมืองแพร่ กับคณะกรรมการระดับอำเภอ พิจารณา แต่งตั้งศพก.เครือข่ายแห่งใหม่ ได้แก่ นายเดชฐาปนินท์ ฉิมภารสรินทร์ เกษตรกร หมู่ 3   
ต.บ้านถิ่น พืชหลัก มะม่วงหิมพานต์ ซึ่งสามารถเป็นแหล่งถ่ายทอดความรู้ได้อย่างครบวงจร

- ประชุมกองทุนกลุ่มแม่บ้านเกษตรกรอำเภอเมืองแพร่ ประจำปี 2565

- ต้อนรับคณะอาจารย์และนักศึกษามหาวิทยาลัยเชียงใหม่ ศึกษาเรื่องเมี่ยง ซึ่งศึกษาพบว่า “เมี่ยง” ของตำบลแม่ลัว อำเภอเมืองแพร่ สามารถนำไปผลิตเมี่ยงส้ม ให้มีคุณภาพที่นิ่งที่สุด และพัฒนาเป็น  
ชาเมี่ยงที่มีคุณภาพ จัดทำเป็นผลิตภัณฑ์จำหน่ายได้ ซึ่งปัจจุบันได้มีการทดลองทำผลิตภัณฑ์ออกมาแล้ว แต่ยังขาดงบประมาณสนับสนุนในการจัดทำ และได้ทำหนังสือถึงผู้ว่าราชการจังหวัดแพร่ และได้มีข้อสั่งการให้สำนักงานพัฒนาชุมชนแพร่ เข้าร่วมดำเนินการ ซึ่งสำนักงานเกษตรจังหวัดแพร่ได้ร่วมดำเนินการ โดยจะดำเนินการในเรื่องของการรวมกลุ่มของเกษตรกร และการบริหารจัดการ การดูแลรักษาต้นเมี่ยง

(2) งาน Field Day อำเภอเมืองแพร่ ปี 2565

กำหนดจัดงานวันที่ 25 มีนาคม 2565 ณ ศพก.เครือข่ายตำบลวังธง อำเภอเมืองแพร่ จังหวัดแพร่ โดยจะบูรณาการร่วมกับการจัดงานวันแตงไทยของ องค์การบริหารส่วนตำบลวังธง ใช้ชื่องานว่า “งานวันเริ่มต้นเทคโนโลยีการผลิตใหม่ และวันแตงไทย”

**มติที่ประชุม** รับทราบ

**4.7 อำเภอสูงเม่น**

(1) รายงานผลการดำเนินงานการส่งเสริมการเกษตรในพื้นที่อำเภอสูงเม่น เดือนกุมภาพันธ์ 2565

- 1 กุมภาพันธ์ 2565 ร่วมคัดเลือกผลงานของศูนย์เรียนรู้โครงการอันเนื่องมาจากพระราชดำริบ้านช่องลม ตำบลหัวฝาย อำเภอสูงเม่น จังหวัดแพร่

- 1 กุมภาพันธ์ 2565 ซักซ้อมการประชุมกลุ่มยุวเกษตรกร และเตรียมความพร้อมต้อนรับการประกวดกลุ่มยุวเกษตรดีเด่น ระดับจังหวัด

- 2 กุมภาพันธ์ 2565 เยี่ยมเยียนเกษตรผู้ปลูกผักปลอดภัย หมู่ 4 ตำบลหัวฝาย อำเภอสูงเม่น จังหวัดแพร่

- 2 กุมภาพันธ์ 2565 ติดตามเกษตรกรแปลงใหญ่พืชผักตำบลน้ำชำ โดยเจ้าหน้าที่  
ได้แนะนำการบริหารจัดการพื้นที่ เตรียมการในการขอรับรองมาตรฐาน GAP และเกษตรอินทรีย์ และการปลูกผักสวนครัวเพิ่มเติมอาทิเช่น ชะอมและตะไคร้ ณ ตำน้ำชำ

- 3 กุมภาพันธ์ 2565 ตรวจประเมินแปลง GAP เบื้องต้น แปลงผักตำบลบ้านกาศ   
อำเภอสูงเม่น จังหวัดแพร่

- 3 กุมภาพันธ์ 2565 ให้ข้อมูลและร่วมตรวจประเมินต้นแบบเกษตรกรยั่งยืนเพื่อส่งเสริมสนับสนุนการผลิตในระบบเกษตรกรรมยั่งยืน ณ หมู่ที่ 1 ตำบลบ้านกวาง อำเภอสูงเม่น จังหวัดแพร่

- 4 กุมภาพันธ์ 2565 ร่วมอบรมการใช้ปุ๋ยพีจีพีอาร์ 2 และแหนแดงในพื้นที่นาแปลงใหญ่ข้าว

- 9 กุมภาพันธ์ 2565 ต้อนรับคณะกรรมการพิจารณาคัดเลือกบุคคลทางการเกษตร และสถาบันเกษตรดีเด่น ประจำปี 2565

- 10 กุมภาพันธ์ 2565 ตรวจประเมินแปลงเกษตรอินทรีย์เบื้องต้น ของนางกนกวรรณ สร้อยสาย เกษตรกรตำบลหัวฝาย อำเภอสูงเม่น จังหวัดแพร่

- 11 กุมภาพันธ์ 2565 ต้อนรับคณะกรรมการพิจารณาคัดเลือกเกษตรกร บุคคลทางการเกษตร และสถาบันเกษตรดีเด่น ประจำปี 2565

- 11 กุมภาพันธ์ 2565 การประชุมเชื่อมโยงคณะกรรมการเครือข่ายศพก. ระดับอำเภอ   
ณ ศูนย์ ศพก. เครือข่าย ม.8 ต.น้ำชำ อ.สูงเม่น จ.แพร่ จำนวน 10 ราย

- 21 กุมภาพันธ์ 2565 ประชุมคาดคะเนสถานการณ์ผลไม้ระดับจังหวัด ณ สำนักงานเกษตรจังหวัดแพร่

- 22 , 24 กุมพาพันธุ์ 2565 ติดตามคาดคะสถานการณ์ผลไม้ระดับอำเภอ , จัดทำ Focus Group และสรุปข้อมูลการประเมินสถานการณ์ผลผลิต เป้าหมาย 15 ราย

(2) งานคลินิกเกษตรเคลื่อนที่ฯ ไตรมาสที่ 2

กำหนดจัดงานในวันที่ 10 มีนาคม 2565 ณ หมู่ที่ 4 ต.น้ำชำ อ.สูงเม่น จ.แพร่ ซึ่งได้เตรียมงานในเรื่องของการจัดเตรียมสถานที่ การวางแผนกิจกรรมภายในงาน การอำนวยความสะดวกให้แก่หน่วยงานที่เข้าร่วมให้บริการ โดยภายในงานจะมีตลาดเกษตรกร นิทรรศการความรู้ด้านการเกษตร การปฏิบัติตามมาตรการ Covid - 19 จะมี อสม. คัดกรองผู้เข้าร่วมงานทุกคน มีชุด ชรบ.อำนวยความสะดวกด้านต่างๆ กำหนดจำนวนเกษตรกรที่จะเข้าร่วมงาน จำนวน 150 ราย ซึ่งจะมีการประชุมการจัดงานคลินิกเกษตรเคลื่อนที่ฯ ร่วมกับหน่วยงานต่างๆ ในวันที่ 4 มีนาคม 2565 อีกครั้งหนึ่ง

**มติที่ประชุม** รับทราบ

**4.8 อำเภอร้องกวาง**

(1) รายงานผลการดำเนินงาน เดือนกุมภาพันธ์ 2565

- วันที่ 9 กุมภาพันธ์ 2565 ร่วมงานประเมินศูนย์เรียนรู้อันเนื่องมาจากพระราชดำริต้นแบบ อำเภอร้องกวาง

- กลุ่มแปลงใหญ่แตงโม บ้านหนองเจริญ ได้ผลิตแตงโมรูปหัวใจเพื่อจำหน่ายในช่วงเทศกาลวาเลนไทน์ เพื่อประชาสัมพันธ์แหล่งผลิตแตงโมบ้านหนองเจริญ และสร้างมูลค่าเพิ่มให้กับผลผลิตแตงโม ซึ่งได้รับความสนใจจากผู้บริโภคเป็นอย่างดี แต่ปริมาณการผลิตไม่เพียงพอต่อความต้องการ ซึ่งก็มีหน่วยงานต่างๆทั้งภาครัฐและภาคเอกชน ประชาสัมพันธ์การจำหน่ายผลผลิตแตงโมบ้านหนองเจริญ

- การตรวจประเมินแปลง GAP เบื้องต้น ปัจจุบันดำเนินการตรวจประเมินแปลงพริก และแปลงแตงโมแล้ว คาดว่าจะดำเนินการตรวจประเมินแปลงเสร็จสิ้นภายในเดือนมีนาคม 2565

**มติที่ประชุม** รับทราบ

**4.9 อำเภอสอง**

(1) โครงการหมู่บ้านส่งเสริมการเกษตรมูลค่าสูง อำเภอสอง

ชนิดสินค้าพริก ซึ่งดำเนินการในพื้นที่แปลงใหญ่พริก หมู่ที่ 1 ต.ทุ่งน้าว อ.สอง จ.แพร่ ซึ่งได้เก็บข้อมูล ดังนี้

1. ผลิตเป็น พริกเขียว ร้อยละ 60 พริกก้ามปู ร้อยละ 30 และพริกแดง ร้อยละ 10

2. การปลูก : เริ่มเพาะกล้าเดือนสิงหาคม ปลูกเดือนกันยายน เก็บเกี่ยวจนถึงปลายเดือนมีนาคม

3. โรคที่สำคัญ คือแอนแทรคโนส และหนอนแมลงวันเจาะพริก

4. การแปรรูป : เริ่มมีการแปรรูป เช่น น้ำพริกหนุ่ม

5. การตลาด : มีพ่อค้ารวบรวมผลผลิตในหมู่บ้านไปส่งขาย

6. การนำระบบส่งเสริมการเกษตร (T& V) มาดำเนินงาน

**มติที่ประชุม** รับทราบ

**4.10 อำเภอลอง**

(1) รายงานผลการดำเนินงานการส่งเสริมการเกษตรในพื้นที่อำเภอลอง เดือนกุมภาพันธ์ 2565

- วันที่ 7 กุมภาพันธ์ 2565 คัดเลือกเกษตรกร บุคคลทางการเกษตร และสถานบันเกษตรกรดีเด่น สาขา Smart Famer นายพงษ์พันธ์ ติแก้ว และ ลงพื้นที่จัดเก็บข้อมูลและตรวจประเมินแปลงเบื้องต้น GAP

- วันที่ 8,10,15 กุมภาพันธ์ 2565 จัดอบรมโครงการส่งเสริมการผลิตสินค้าเกษตรตามมาตรฐาน GAP จำนวน 3 กลุ่ม ได้แก่กลุ่มเกษตรกรผู้ปลูกส้มโอ ตำบลปากกาง กลุ่มเกษตรกรผู้ปลูกส้มโอตำบลห้วยอ้อ และกลุ่มเกษตรกรผู้ปลูกส้มเขียวหวานตำบลทุ่งแล้ง กลุ่มเป้าหมาย จำนวน 145 ราย

- วันที่ 9 กุมภาพันธ์ 2565 คัดเลือกเกษตรกร บุคคลทางการเกษตร และสถานบันเกษตรกรดีเด่น สาขาอาชีพทำสวน สาขาอาชีพทำไร่ และสาขาอาชีพไร่นาสวนผสม

- วันที่ 11 กุมภาพันธ์ 2565 อบรมโครงการสร้างความเข็มแข็งการผลิตด้านการเกษตร ณ ศพก.เครือข่าย ตำบล บ่อเหล็กลอง จำนวน กลุ่มเป้าหมาย 15 ราย

- วันที่ 17 - 18 กุมภาพันธ์ 2565 อบรมและศึกษาดูงาน โครงการส่งเสริมการเพิ่มประสิทธิภาพการผลิตไผ่และหวายเพื่อความยั่งยืน จำนวน เกษตรกร 30 ราย ณ ฟาร์มเกษตรอินทรีย์เพชรล้านนา และเยี่ยมชมแปลงปลูกกัญชา ของกลุ่มวิสาหกิจชุมชนกัญชาอินทรีย์เพชรล้านนา ตำบลแม่สุก   
อำเภอแจ้ห่ม จังหวัดลำปาง

(2) เตรียมความพร้อม จัดงานวันถ่ายทอดเทคโนโลยีเพื่อการเริ่มต้นฤดูกาลผลิตใหม่  
(Field Day) ในวันที่ 24 มีนาคม 2565 ณ ศูนย์เครือข่ายปุ๋ยอินทรีย์ ตำบลบ่อเหล็กลอง อำเภอลอง   
จังหวัดแพร่ มีฐานเรียนรู้จำนวน 4 ฐาน ซึ่งสำนักงานเกษตรอำเภอลองได้ดำเนินการจัดเตรียมสถานที่เพื่อรองรับการจัดงาน

(3) รายงานการปรับปรุงบ้านพักเกษตรอำเภอลอง,บ้านพักเกษตรตำบล ปี2565 งบประมาณ750,000 บาท ปัจจุบันดำเนินการแล้วประมาณร้อยละ 90 ซึ่งคาดว่าจะดำเนินการแล้วเสร็จภายในเดือนมีนาคม 2565

**มติที่ประชุม** รับทราบ

**4.11 อำเภอเด่นชัย**

(1) รายงานผลการดำเนินงานโครงการส่งเสริมการเพิ่มประสิทธิภาพการผลิตไผ่และหวายเพื่อความยั่งยืน กิจกรรมพัฒนาความรู้และศักยภาพของเกษตรกรเกี่ยวกับการเพิ่มประสิทธิภาพการผลิตไผ่และหวาย ปี 2565

- วันที่ 14 กุมภาพันธ์ 2565 อบรมถ่ายทอดความรู้ให้แก่เกษตรกรผู้ปลูกไผ่ ในหัวข้อเรื่อง สถานการณ์การปลูกไผ่เศรษฐกิจ การเพิ่มประสิทธิภาพการผลิตไผ่การแปรรูป การตลาด และการบริหารจัดการ กลุ่มผู้ปลูกไผ่ โดยวิทยากรเกษตรกรผู้ปลูกไผ่ในพื้นที่ ณ ศาลาอเนกประสงค์ หมู่ 11 ตำบลไทรย้อย อำเภอเด่นชัย จังหวัดแพร่

- วันที่ 15 กุมภาพันธ์ 2565 ศึกษาดูงาน การผลิตไผ่และการปลูกและดูแลรักษาไผ่   
การปลูกไผ่เศรษฐกิจ การแปรรูปและการขยายพันธุ์ไผ่ และศึกษาดูงานแปลงผลิตและขยายพันธุ์ไผ่ รวมไปถึงการแปรรูปผลิตภัณฑ์จากไผ่ ณ ศูนย์ส่งเสริมและพัฒนาอาชีพการเกษตรจังหวัดน่าน ตำบลบ่อ อำเภอเมือง จังหวัดน่าน

**มติที่ประชุม** รับทราบ

**4.12 อำเภอวังชิ้น**

(1) รายงานผลการดำเนินงาน/การเบิกจ่าย

สำนักงานเกษตรอำเภอวังชิ้น ได้ดำเนินงานโครงการตามงบประมาณที่โอนมารอบที่ 1 เกือบครบทุกกิจกรรมแล้ว เหลืออีก 1 กิจกรรม คือกิจกรรมพัฒนาเกษตรให้เป็นเกษตรกรปราชเปรื่อง มีแผนการจัดกิจกรรมในวันที่ 7 มีนาคม 2565 และจะดำเนินการเร่งรัดการเบิกจ่ายงบประมาณจัดซื้อ - จัดจ้างต่อไป

(2) สถานการณ์โรคหัวเน่ามันสำปะหลัง

ได้เชิญเจ้าหน้าที่ศูนย์วิจัยและพัฒนาการเกษตรแพร่ ลงพื้นที่เพื่อตรวจสอบพื้นที่ปลูกมันสำปะหลัง พบว่ามันสำปะหลังเป็นโรคเน่ามันสำปะหลังที่เกิดจากเชื้อ Phytophthora spp. หรือเชื้อ Sclerotium และได้แจ้งผลการตรวจสอบให้กับองค์การบริหารส่วนตำบลนาพูนแล้ว และต้องการให้สำนักงานเกษตรทำหนังสือตีความคำว่า “ศัตรูพืช” เพื่อใช้ประกอบการพิจารณาช่วยเหลือเกษตรกรต่อไป โดยมีเกษตรที่ได้รับความเสียหายที่ผ่านการตรวจสอบแล้ว จำนวน 84 ราย พื้นที่ 338 ไร่ โดยจะได้รับการช่วยเหลือไร่ละ 300 บาท

**มติที่ประชุม** รับทราบ

**4.13 อำเภอหนองม่วงไข่**

(1) ความก้าวหน้าการดำเนินงานของอำเภอหนองม่วงไข่ เดือน กุมภาพันธ์ 2565

- วันที่ 2 กุมภาพันธ์ 2565 จัดเวทีแลกเปลี่ยนเรียนรู้อาสาสมัครเกษตรหมู่บ้าน โครงการพัฒนาอาสาสมัครเกษตรหมู่บ้าน 10 ราย

- วันที่ 9 กุมภาพันธ์ 2565 ประชุมเชื่อมโยงการดำเนินงานคณะกรรมการเครือข่าย ศพก.และแปลงใหญ่ ครั้งที่ 2/2565 โครงการระบบส่งเสริมเกษตรแบบแปลงใหญ่ ณ ศพก. อำเภอหนองม่วงไข่ 7 ราย บูรณาการร่วมกับการประชุมคณะกรรมการเครือข่าย ศพก. ระดับอำเภอ โครงการศูนย์เรียนรู้การเพิ่มประสิทธิภาพการผลิตสินค้าเกษตร 10 ราย

- วันที่ 10 กุมภาพันธ์ 2565 ติดตามคาดคะเนสถานการณ์ผลไม้ ครั้งที่ 1 และจัดทำ Focus Group เพื่อสรุปข้อมูลการประเมินสถานการณ์ผลผลิตในแปลงพยากรณ์ ระดับอำเภอ โครงการส่งเสริมอาชีพด้านการเกษตรตามอัตลักษณ์และภูมิปัญญาท้องถิ่น ณ ศพก. อำเภอหนองม่วงไข่ 15 ราย

- วันที่ 14 กุมภาพันธ์ 2565 อบรมพัฒนาศักยภาพเกษตรกรให้เป็น Smart Farmer ครั้งที่ 2 ให้ความรู้เพื่อพัฒนาอาชีพตามแผนการผลิตรายบุคคล (IFPP) และติดตามผล โครงการพัฒนาเกษตรกรปราดเปรื่อง (Smart Farmer) 10 ราย

(2) สถานการณ์พริก อำเภอหนองม่วงไข่

- พริกเขียว ราคา 15 บาท/กก.

- พริกก้ามปู ราคา 20 บาท/กก.

- พริกแดง ราคา 15 - 17 บาท/กก.

(3) ปัญหาอุปสรรคในการดำเนินงาน

1. โครงการระบบส่งเสริมเกษตรแบบแปลงใหญ่ ระบบ Co-farm ไม่สามารถดึงข้อมูลจากร(ทบก.) ไม่เสถียร ทำให้ไม่สามารถดึงข้อมูลเกษตรกรเข้าระบบแปลงใหญ่ได้

2. การส่งเอกสารแบบฟอร์มรายงานต่างๆ ของจังหวัดไฟล์ไม่ตรงกับที่ต้องการที่ให้ส่งกลับ (ควรเป็นไฟล์ต้นฉบับ)

(4) ประเด็นข้อหารือ

1. กรณีเจ้าหน้าลาคลอด เบี้ยเลี้ยงเบิกอย่างไร ซึ่งทางสำนักงานเกษตรอำเภอหนองม่วงไข่ ได้บริหารจัดการโดยการจัดทำคำสั่งมอบหมายงานของเจ้าหน้าที่ที่ลาคลอด ให้กับเจ้าหน้าที่คนอื่นรับผิดชอบงานแทน เพื่อรองรับการเบิกเบี้ยเลี้ยง แต่ทางเจ้าหน้าที่ผู้รับผิดชอบงานของสำนักงานเกษตรจังหวัดแจ้งว่า  
ไม่สามารถเบิกเบี้ยเลี้ยงแทนกันได้ จึงอยากสอบถามว่าจะสามารถดำเนินการอย่างไรได้บ้าง

เกษตรจังหวัดแพร่ และหัวหน้าฝ่ายบริหารทั่วไป แจ้งว่า ให้เบี้ยเลี้ยงของเจ้าหน้าที่ที่ลาคลอดให้อำเภอบริหารจัดการ เนื่องจากเจ้าหน้าที่ที่ทำงานแทนก็มีหน้าที่รับผิดชอบที่เพิ่มขึ้น ให้ส่งเบิกเบี้ยเลี้ยงมาได้

**มติที่ประชุม** รับทราบและถือปฏิบัติ

**ระเบียบวาระที่ 5 เรื่องเพื่อพิจารณา**

**5.1 แผนการปฏิบัติงานตามระบบส่งเสริมการเกษตรเดือนมีนาคม 2565 (เอกสารแนบ 2 หน้าที่ 36 - 37)**

**มติที่ประชุม** เห็นชอบ

**ระเบียบวาระที่ 6 วาระงานสหกรณ์ออมทรัพย์กรมส่งเสริมการเกษตร จำกัด**

ไม่มี

**ระเบียบวาระที่ 7 เรื่องอื่นๆ**

กรมส่งเสริมการเกษตร ได้แจ้งเรื่องการประเมินเงินเดือน รอบที่ 1/2565 ซึ่งสำนักงานเกษตรจังหวัดจะทำหนังสือแจ้งเกษตรกรอำเภอ เพื่อจัดส่งหลักฐานประกอบการประเมินตามตัวชี้วัดต่างๆ ต่อไป

**มติที่ประชุม** รับทราบ

**เลิกประชุมเวลา 16.40 น.**

ลงชื่อ แพงมณี ขัดนันตา ผู้จดบันทึกการประชุม

(นางสาวแพงมณี ขัดนันตา)

ตำแหน่ง นักวิชาการส่งเสริมการเกษตรปฏิบัติการ

ลงชื่อ พนัชกร จันทร์ทวี ผู้ตรวจบันทึกการประชุม

(นางพนัชกร จันทร์ทวี)

ตำแหน่ง หัวหน้ากลุ่มยุทธศาสตร์และสารสนเทศ